als_Latn dik_Latn sag_Latn
Gazeta “Sport Ekspres” këtë javë hapi konkursin më të ri, “Gazetar për një ditë”. Çdo lexues i gazetës dhe jo vetëm ka mundësinë që çdo javë të sjellë një shkrim sa më autentik dhe automatikisht bëhet pjesë e konkursit javor. Dërgimi i materialit bëhet lehtësisht me mesazh te faqja zyrtare e gazetës në rrjetin social “Facebook” (“Sport Ekspres” ZYRTARE).
Fitues për javën e parë është shpallur lexuesi Kristjan Leonard Ndreka nga Lezha. Ja shkrimi i tij:
Për fatin tim të mirë apo të keq, unë u linda pas viteve ’90.
Them për fat të keq, sepse disa gjëra atëherë ishin më mirë sesa janë sot dhe kur këtu përmendim sportin jemi të gjithë dakord.
Çdo ditë në fshatin tim dëgjoj më të rriturit të flasin për një fushë te vërtetë futbolli, basketbolli apo volejbolli, pra një kompleks sportiv. Duket si mit, por e gjitha kjo ishte një e vërtetë e bukur për aq sa zgjati. Dhe ajo fushë nuk ishte thjesht n[jë vend ku vetëm luhej. Ajo ishte një fushë zbavitjeje për çdo moshë, ishte një vend takimi e shoqërimi me njëri-tjetrin, por më shumë ishte një vend edukimi në çdo aspekt. Por ajo fushë mbante mbi shpatulla një “faj” të madh: ishte ndërtuar nga realizmi socialist. Ishte pikërisht ky faji i cili shumë shpejt do t’i “merrte frymën”.
Në vitet ’90 u sulën si bisha kush e kush te përfitonte një copë a një rrip, por harruan të ardhmen e fëmijëve te tyre. Me shkatërrimin e asaj fushe u fundosën edhe ëndrrat dhe e ardhmja e brezave te rinj. E sot? Sot aty është e ndërtuar një bar-kafe e një bilardo. Ne këto vende sot kalon kohën rinia, por në ndryshim me fushën në këto ambiente nuk përfitohet asgjë, asgjë nga ana edukative dhe sportive.
Sot në fshatin tonë nuk kemi as një kalçeto, ku fëmijët të luajnë.
Dhe qesharakja fillon po këtu, kur fajësojmë fëmijët tanë për varësinë nga mjetet teknologjike dhe në të njëjtën kohë nuk bëjmë asgjë për t’i shkëputur këta fëmijë nga bota virtuale. Ndërsa ne sot shohim shembuj suksesi të arritur falë punës e përkushtimit, por kur kjo punë e ky përkushtim nuk ka terren ku të shprehet, drita në fund te tunelit fillon e zbehet.
Kjo është e ardhmja e fëmijëve tanë, një tunel me një dritë te zbehtë në fund të tij.
als_Latn als_Latn als_Latn als_Latn als_Latn als_Latn als_Latn als_Latn als_Latn